Vil kutte i Sivs oljepengebruk
Klokken 10 i dag møtte regjeringspartiene sine samarbeidspartnere Venstre og KrF til et nytt møte om å få i havn revidert nasjonalbudsjett. Mens partier utenfor regjeringen normalt sett nesten bare har med seg lange lister med pengekrav, har Venstre snudd dette på hodet med Siv Jensen (Frp) som finansminister.Da regjeringen la frem revidert-forslaget hadde Siv pumpet nye ti milliarder oljekroner inn i økonomien, mye som direkte følge av nedgangstidene. I underkant av en milliard er tiltak mot den økende ledigheten, likevel ble budsjettet slaktet av LO-lederen. – Vi mener det brukes for mye oljepenger og, har foreslått dobbelt så mye i kutt som til nye tiltak, sier Venstre finanspolitiker Terje Breivik til VG. Han vil ikke si nøyaktig hvor mye det utgjør, men ofte flyttes det på noen hundre millioner kroner i revidert-budsjettet, og etter det VG får opplyst ligger kravene noe i overkant av dette. Les også: Thomas fikk jobb etter to år – utenfor oljen! – Vi har to hovedkrav: Det ene er å forsterke akuttiltak for sysselsettingen på Vestlandet. Vi vil forsere offentlige byggeprosjekter, vi foreslår tiltak som gjør det lettere for folk som har mistet jobben å starte for seg selv, og vi vil ha flere studieplasser for folk som har mistet jobben, sier BreivikDen andre er altså å senke pengebruken: – Vi vil bidra til å finansiere flere nye tiltak i revidert med mindre oljepenger. I vår kravliste er er inntektssiden for staten dobbelt så stor som utgiftssiden, sier Breivik. Husker du arbeidsministeren: Ingen nasjonal ledighetskrise i Norge! For KrF er det annerledes. Finanspolitiker Hans Olav Syversen har også levert sin kravliste, men KrF vil ikke kutte bruken av oljepenger for å finansiere sine krav. – Det er et spesielt år, så vil vi ha ekstraordinære tiltak, sier Syversen til VG, og ramser opp noen av tiltakene de prioriterer:– Vi vil ha innsats mot ledigheten på sørvestlandet, særlig rettet mot unge. Da kan vi satse mer på vedlikehold, og har fått lister med rehabiliteringsprosjekter fra kommunene som kan reverseres når tidene blir bedre, sier Syversen. Han vil i tillegg har løst problemet norske friskoler har fått med økt merverdiavgift, slik blant annet Vårt Land har skrevet om, etter at skatteetaten at tolket reglene på en annen måte enn skolene var vant til. KrFs krav beløper seg til rundt en halv milliard mer enn regjeringens forslag. Partiene har frist til mandag til å komme til enighet. Etter møtet i dag skal regjeringspartiene i Venstre og KrF gå gjennomkravene og tilbudene, og vil trolig møtes igjen søndag. Partene forventer at forhandlingene går ganske greit etter at Frp-toppene slo ned opprøret mot den omstridte flypassasjeravgiften på 88 kroner pr reise som Frp-Siv innfører fra onsdag. Avgiften, som opprører flere Frp-veteraner, holdt på å stoppe forhandlingene. Høyres Svein Flåtten sa fredag ettermiddag at han tror det blir utfordrende forhandlinger med de to samarbeidspartiene.
Venstre mener Siv Jensen pumper så mye oljepenger inn i økonomien at de vil kutte mer enn de vil ha til nye tiltak.